open-index/open-wikipedia-markdown huggingface dataset:
Eero Saari (vuorineuvos)

**Eero Väinö Saari** (5. tammikuuta 1899 Kurikka – 31. toukokuuta 1960 Helsinki) oli vuorineuvoksen arvonimen saanut suomalainen yritysjohtaja. 

## Elämä
Saari tuli ylioppilaaksi 1917. Hän oli koulutukseltaan sähkötekniikan diplomi-insinööri, joksi hän valmistui vuonna 1923 Teknillisestä korkeakoulusta. Hän työskenteli valmistumisensa jälkeen 1924–1925 Savon Sähkö ja Kone Oy:n johtajana Kuopiossa, kunnes aloitti 1925 silloisen Suomen Sähkölampputehdas Oy:n toimitusjohtajana. Hän toimi mainitun vuodesta 1938 Airam -nimellä tunnetun yrityksen johdossa yli kolmenkymmenen vuoden ajan aina kuolemaansa saakka. Saari oli myös perustamassa veljiensä Armaksen, Viljon ja Yrjön kanssa vuonna 1936 toimintansa aloittanutta Kurikan Pyörä Oy:tä, jonka nimi muuttui vuonna 1940 Velsa Oy:ksi. Hän itse toimi Velsan johtokunnan puheenjohtajana, kun taas yrityksen toimitusjohtaja oli pitkään hänen veljensä Armas. Saari oli perustamassa myös toista yritystä, Airam-yhtymään kuulunutta Oy Kovametalli Ab:tä, joka valmisti muun muassa Kometa-merkkisiä nastoja autojen talvirenkaisiin.   

Saaren luottamustehtäviin kuuluivat muun muassa Suomen sähköteollisuusyhdistyksen ja Suomen valotekniikan seuran hallitusten puheenjohtajuudet sekä Suomen työnantajain yleisen ryhmän, Suomen Metalliteollisuusyhdistyksen ja Suomen teollisuusliiton hallitusten jäsenyydet. Hän sai vuorineuvoksen arvonimen 1953 ja 1958 hänet vihittiin Teknillisen korkeakoulun tekniikan kunniatohtoriksi.

## Perhe
Saaren isä oli kansanedustaja Kaarlo Saari ja äiti Naima Mathilda Ottilia Heidenberg. Saaren veli oli liikemies Yrjö Saari. Hänen puolisonsa vuodesta 1926 oli Irja Inkeri Kärkkäinen (1902-1971).

## Lähteet
Potito Starace

**Potito Starace** (s. 14. heinäkuuta 1981 Benevento) on italialainen tennispelaaja. Parhaimmillaan hän on ollut ATP-listan sijalla 27 lokakuussa 2007. Hän ei ole voittanut yhtään ATP-turnausta kaksinpelissä, mutta nelinpelissä voittoja on viisi.

Australian avoimissa Starace on jäänyt joka kerta ensimmäiselle kierrokselle. Ranskan avoimissa hän on päässyt kaksi kertaa kolmannelle kierrokselle. Vuonna 2004 hän voitti toisella kierroksella kymmenenneksi sijoitetun Sébastien Grosjeanin, mutta hävisi kolmannella kierroksella Marat Safinille viisieräisen kamppailun. Vuonna 2007 hän hävisi kolmannella kierroksella maailmanlistan ykköselle, Roger Federerille suoraan kolmessa erässä. Wimbledonissa hän on päässyt kerran ja Yhdysvaltain avoimissa kahdesti toiselle kierrokselle.

## Lähteet

## Aiheesta muualla
* Potito Starace profiili ATP:n kotisivuilla
Larry Bond

**Larry Bond** (s. 1952) on yhdysvaltalainen kirjailija ja sotapelisuunnittelija. Hän on suunnitellut *[[Harpoon (pelisarja)|Harpoon]]*- ja *Command of the Sea* -pelit ja monta lisäosaa näille. Joitakin hänen romaaneitaan ovat *Dangerous Ground*, *Day of Wrath*, *The Enemy Within*, *Vortex* ja *Red Phoenix*. 

Bond myös kirjoitti kirjan *[[Myrsky nousee]]* yhdessä Tom Clancyn kanssa, mutta sanoo itse vaikuttaneensa vain noin prosentin verran avustaessa Clancya juonen kehittämiseen.

## Elämäkerta
Päästyään Minnesotan St. Thomas Collegesta vuonna 1973 Bond työskenteli tietokoneohjelmojana kaksi vuotta ennen kuin hänet valittiin komentajakouluun Rhode Islandille. Hän liittyi laivastoon vuonna 1975 ja valmistui vuoden päästä. Bond oli laivastossa kuusi vuotta palvelemassa hävittäjällä ja rannikkovalvojana Washingtonissa. Laivaston jälkeen hän työskenteli laivasto-analyytikkona puolustusvoimille. 

### Uran alku
Bondin kirjailijaura alkoi yhteistyönä Tom Clancyn kanssa, kirjoittaen kirjan *Myrsky nousee*, joka oli 1980-luvun parhaiten myytyjä kirjoja New Yorkissa. Se käsittelee teoreettista konfliktia NATOn ja Varsovan liiton välillä. Tämän jälkeen Bondin romaanit ovat käsitelleet armeijaa ja politiisia kriisejä.  

### Harpoon
Bond kehitti *Harpoon*-lautapelin olleessaan komennuksella USS McKean -aluksella. Bond julkaisi pelin kaupallisesti ja sai yhteydenoton Tom Clancyltä, jonka kanssa tämä ystävystyi.

Bondin *[[Harpoon (pelisarja)|Harpoon]]*-pelisysteemi julkaistiin ensimmäisen kerran vuonna 1980. Kyseinen peli on ilma-, ympäristö- ja sulkellusvenelaivastosimulaatio. Pelin neljäs painos sai H.G. Wells -palkinnon vuoden parhaana miniatyyripelinä vuosina 1981 ja 1987. Tietokoneversio *[[Harpoon (videopeli)|Harpoon]]* ilmestyi vuonna  ja se valittiin parhaaksi sotapeliksi vuonna 1990.

## Lähteet

## Aiheesta muualla
Virallinen sivu (englanniksi)
Roman Červenka

**Roman Červenka** (s. 10. joulukuuta 1985 Praha, Tšekkoslovakia) on tšekkiläinen jääkiekkoilija, joka pelaa Tšekin pääsarjassa Extraliga-joukkue HC Pardubicessa. Hän on pelipaikaltaan keskushyökkääjä, mutta osaa pelata myös laidassa.

## Ura
Červenka aloitti uransa HC Slavia Prahan juniorijoukkueissa, pelaamalla 18-vuotiaiden joukkueessa kausilla 2000–2001 ja 2001–2002 sekä 20-vuotiaissa kausilla 2002–2003 ja 2003–2004. Hän teki jälkimmäisellä kaudella debyyttinsä Extraligassa, kun hän pelasi 15 ottelua edustusjoukkueessa.

Useiden juniori- ja 1 Liga -otteluiden jälkeen Červenka palasi Slavia Prahaan kaudeksi 2006–2007. Hän pelasi kaudella 2007–2008 41 ottelua ja voitti sarjan mestaruuden. Seuraavalla kaudella hän murtautui liigan eliittiin tekemällä 51 ottelussa tehot 28+31=59. Hän oli kaudella 2009–2010 joukkueen ja koko sarjan tähtipelaaja. Hän voitti sarjan syöttö- ja pistepörssin tehoilla 30+43=73 ja jatkoi samaa tahtia myös pudotuspeleissä.	

Toukokuussa 2010 Červenka teki kahden vuoden sopimuksen KHL-seura Avangard Omskin kanssa. Hän voitti kaudella 2010–2011 KHL:n maalipörssin ja nimettiin kaudella 2011–2012 KHL:n ensimmäiseen tähdistökentälliseen. Hän pelasi molempina kausina ussa.

Toukokuussa 2012 Červenka siirtyi yksivuotisella sopimuksella NHL-seura Calgary Flamesiin. Hän pelasi NHL-kaudella 2012–2013 39 runkosarjaottelua tehoin 9+8=17. NHL-kauden alku viivästyi syyskuussa 2012 alkaneen työsulun vuoksi, jonka aikana Červenka pelasi Slavia Prahassa Extraligassa sekä Lev Prahassa KHL:ssä. Toukokuussa 2013 hän siirtyi kolmivuotisella sopimuksella KHL-seura SKA Pietariin.

Červenka on edustanut Tšekkiä useissa arvoturnauksissa. Hän voitti pronssia nuorten MM-kilpailuissa vuonna 2005. Aikuisten MM-kilpailuissa hän pelasi ensimmäisen kerran vuonna 2009. Hänet valittiin myös vuoden 2010 Vancouverin talviolympialaisiin. Hänet valittiin samana vuonna pelattuihin MM-kilpailuihin, joista hän voitti kultaa.

## Tilastot

## Lähteet
Honky Tonk Women

**Honky Tonk Women** on brittiläisen The Rolling Stones -yhtyeen vuonna 1969 ilmestynyt kappale ja single. Se on toistaiseksi yhtyeen viimeinen Britannian listaykköseksi noussut hitti, ja samalla yhtyeen ensimmäinen julkaistu kappale, jossa soitti uusi kitaristi Mick Taylor. Yhdysvalloissa single oli listaykkösenä neljän viikon ajan. 

Laulun sanoitus kertoo prostituoidusta, ja kappale äänitettiin toukokuussa 1969 yöaikaan viidessä tunnissa. ”Honky Tonk Women” edustaa tyyllisesti eräänlaista ”mustaa countrya” puhaltimineen, pianoriffeineen ja naispuolisine taustakuoroineen. Siinä on myös erikoista se, että itse säkeistöissä ei ole lainkaan bassokitaraa. Kappale ei kuulu yhtyeen minkään studioalbumin valikoimaan, mutta joulukuussa 1969 ilmestyneellä studioalbumilla *[[Let It Bleed]]* on kappale ”Country Honk”, joka on ”Honky Tonk Womenin” country-versio.  

Kappaleesta ovat tehneet cover-version muun muassa Humble Pie, Joe Cocker, Elton John sekä Ike & Tina Turner. Suomeksi kappaleen levytti ensimmäisen kerran Kirka vuonna 1975 nimellä ”Huonot naiset”. Tekstin oli tehnyt Pertti Reponen. Vuonna 1984 ilmestyi Raimo Räsäsen sanoittama Kino-Orkesterin versio ”Kampin Kaisa”. Vuonna 1989 puolestaan Freud Marx Engels & Jung julkaisi kappaleesta Pekka Myllykosken ja Mikko Saarelan suomennoksen nimellä ”Soittoruokaloiden naiset”.

Alkuperäisen singlen b-puolella oli kappaleen ”You Can't Always Get What You Want” lyhennetty versio. Kyseinen kappale julkaistiin myöhemmin samana vuonna *Let It Bleed* -albumilla.

## Kappaleet
**A-puoli**
#
**B-puoli**
#

## Lähteet
*Kappaleet ja niiden kestot: Singlen tiedot hitparade.ch -sivustolla

### Viitteet
Syyria ja joukkotuhoaseet

**Syyrialla** oli laajat kemiallisten aseiden varastot. Kansainvälinen yhteisö painosti Syyrian luovuttamaan suuren osan aseistaan vuonna 2013, sen jälkeen kun näitä aseita oli käytetty paikoin sisällissodassa. Syyria suostui luovuttamaan kaikki kemialliset aseensa, mutta Yhdysvallat ja sen liittolaiset uskovat Syyrian omistavan niitä edelleen.
 
## Syyrian ydinohjelma

Syyria kuuluu ydinsulkusopimuksen alaisuuteen ja sillä on ydinvoimaohjelma siviilitarkoituksiin. 5.–6. syyskuuta 2007 Israel käynnisti Operaatio Orchardisi nimetyn hyökkäyksen ja yksipuolisesti pommitti aluetta Syyriassa, jossa se uskoi olevan työmaa tarkoituksena kehittää aseita. Syyrian presidentti Bašar al-Assad sanoi, että keskusteltu työmaa oli vain "sotilastyömaa työn alla" ja että Syyrian tavoite on ydinvoimavapaa Lähi-itä. IAEN:n kenraalijohtaja ElBaradei sanoi, "että siellä oli uraania, mutta se ei tarkoita että siellä oli reaktori". Syyria on sanonut, että se tulee vapaaehtoisesti tekemään yhteistyötä IAEA:n kanssa, jos ei ole "sen sotilaspaikkojen paljastumisen hinta tai aiheuta uhkaa kansalliselle turvallisuudelle."

## Kemialliset aseet
### Ennen sisällissotaa

Syyria hankki Irakin tavoin kemikaaleja 1970-luvulta lähtien.
Länsimaiset kansalaisjärjestöt toivat julki, että he uskovat Syyrialla olevan aktiivinen kemiallisten aseiden ohjelma.

Syyria on yksi seitsemästä valtioista, joka ei ole allekirjoittanut vuoden 1993 Kemiallisten aseiden kieltosopimusta. Tosin se on kieltänyt kemiallisten aseiden olemassaolon.
Syyrian epäiltiin ennen sotaa valmistavan Sariinia, Tabuunia, VX, ja sinappikaasun tyyppisiä kemiallisia aseita.

### Sisällissodassa
:
Syyrian armeija käytti paikoin kemiallisia aseita 
syksyllä 2011 alkaneessa sisällissodassa. Elokuussa Syyrian hallituksen joukot ampuivat hermokaasuja tykistöraketeilla moniin kapinallisten miehittämiin kaupunginosiin, niin että satoja siviilejä
kuoli. Uhrit näyttivät nukkuvan, heissä ei ollut väkivallan merkkejä. Kapinalliset ja länsivallat syyttivät Syyrian hallitusta kemiallisten aseiden käytöstä. Syyrian hallitus ja Venäjä väittivät että ei ollut todisteita hallituksen joukkojen harjoittamasta kemiallisten aseiden käytöstä. Yhdysvallat uhkasi Syyriaa ilmaiskuilla. Assad ilmoitti tämän johdosta suostuvansa luovuttamaan kemialliset aseet. 

Näin Syyria suurelta osin tekikin, mutta sille jäi yhä näitä aseita. Vuonna 2015 tehtiin ainakin yksi kaasuisku, ilman että länsi puuttui siihen. Samana vuonna kaikki kansainvälisen yhteisön käsiin saamat Syyrian taistelukemikaalit oli tuhottu. Mutta taistelukaasuja käytettiin Syyriassa yhä. Vuoden 2017 kaasuisku surmasi kymmeniä siviilejä ja johti Yhdysvaltain kostoilmaiskuun. Mutta Venäjä syytti kapinallisten varastoineen taistelukaasuja iskun kohdealueelle.

## Lähteet

## Aiheesta muualla
*Syria Nuclear Chronology
MTV Live HD

**MTV Live** (entinen MTV HD) on Viacomin omistaman MTV Networksin teräväpiirtokanava, joka esittää musiikkivideoita. Kanava on englanninkielinen. 1. heinäkuuta. 2011 kanava uudelleennimettiin MTV Live HD:ksi.

## MTV Live HD tämänhetkiset ohjelmat

*MTV News
*MTV 360 Live Sessions
*MTV World Stage
*Chartblast
*HD Extreme
*MTV Top 20
*UnCompressed
*HD Essentials
*VH1 Soul Stage
*The Life & Rhymes Of...
*MTV Unplugged
*HD Live Countdown
*VH1 Storytellers
Launceston

**Launceston** on kaupunki Australiassa Tasmanian osavaltiossa. Kaupungin asukasluku oli 75&nbsp;328 vuoden 2016 väestönlaskennassa, mikä tekee Launcestonista Tasmanian toiseksi suurimman kaupungin heti pääkaupunki Hobartin jälkeen. 

Eurooppalaiset asuttivat Launcestonin 1806, mikä tekee siitä yhden Australian vanhimmista kaupungeista. Kaupungissa on monia historiallisia rakennuksia. Kaupunki on nimetty Britannian Cornwallissa sijaitsevan samannimisen kaupungin mukaan. Launcestonista tuli kaupunki vuonna 1888.

Launcestonin lähistöllä tuotetaan esimerkiksi hedelmiä, villaa ja viljaa. Kaupungin teollisuuteen kuuluvat esimerkiksi vaatteet ja raskaat koneet.

Launceston on kehittynyt vuosien saatossa yhdeksi Tasmanian turismin keskukseksi.

## Lähteet

## Aiheesta muualla
Simone Bolelli

**Simone Bolelli** (s 8. lokakuuta 1985 Bologna) on italialainen tennispelaaja. Parhaimmillaan hän on ollut kaksinpelissä ATP-listan sijalla 36 helmikuussa 2009 ja nelinpelissä kahdeksantena elokuussa 2015. Hän on voittanut urallaan neljä ATP-turnausta nelinpelissä.

Australian avoimissa Bolelli on päässyt kaksinpelissä kaksi kertaa toiselle kierrokselle ja Yhdysvaltain avoimissa kerran. Ranskan avoimissa hän on päässyt kerran kolmannelle kierrokselle ja Wimbledonissa kahdesti.

## Lähteet

## Aiheesta muualla
* 
*
Bernard Occelli

**Bernard Occelli** (s. 20. toukokuuta 1961) on ranskalainen kartanlukija. Hän osallistui 71 rallin MM-sarjan kilpailuun. Hän saavutti yhdessä Didier Auriolin kanssa maailmanmestaruuden rallin MM-sarjassa kaudella 1994 Toyota Celica Turbo 4WD -autolla.

## Ura
Occellin ura rallissa alkoi vuonna 1982. Hän on perustanut vuonna 1999 European Sport Communicationsin, joka järjestää matkoja rallin MM-sarjan kilpailuihin.

## Lähteet
*rallyebase.nl Bernard Occelli

### Viitteet
Paramythia

**Paramythia** (, ”lohdutus”, ”Lohduttaja”) voi viitata seuraaviin:

* Neitsyt Marian (*Panagía Paramythía*) eräs nimitys ortodoksisessa kirkossa
* Paramythiá, kaupunki ja entinen kunta Thesprotian alueyksikössä Epeiroksen alueella Kreikassa
* *[[Isomarjastaja|Paramythia]]*, isomarjastajien suku
Alpheus Hyatt Verrill

**Alpheus Hyatt Verrill**, käytti nimeä **Hyatt Verrill**, (23. heinäkuuta 1871 New Haven, Connecticut - 14. marraskuuta 1954 Florida) oli yhdysvaltalainen arkeologi, luonnontutkija, taiteilija ja kirjailija.

Verrillin vanhemmat olivat eläintieteen professori Addison Emery Verrill ja Flora L. Verrill, omaa sukua Smith. Hän sai nimensä eläintieteilijä Alpheus Hyattin (1838-1902) mukaan. Hän opiskeli Yale School of Fine Art'issa ja isänsä järjestämällä eläintieteen kurssilla.

Verrill kuvitti useita luonnontieteellisiä teoksia ja suoritti lukuisia tutkimusmatkoja Länsi-Intian saaristoon sekä Etelä-, Keski- ja Pohjois-Amerikkaan.

Verrillin kirjallinen tuotanto oli laaja ja monipuolinen. Luonnontieteellisen kirjallisuuden lisäksi hän julkaisi kioskiviihteen tason science fictionia, lastenkirjoja, matka- ja seikkailukirjoja, sekä tekniikkaa käsitteleviä kirjoja.

Verrill oli avioliitossa kahdesti; ensin 1892 Kathryn L. McCarthyn kanssa, ja heille syntyi ainakin neljä lasta; sekä 1944 Lida Ruth Shawn kanssa.

## Suomennetut teokset
* 
* 
* 
* 

## Lähteet
*Who Was Who In America .
Boardslide

**Boardslide** on rullalautailutemppu.

Boardslidessa liu'utaan laudan keskiosalla jotakin kohdetta pitkin. Katurullalautailussa hyvin tyypillinen kohde on viettävä porraskaide. Lautailija ottaa vauhtia, hyppää kaiteen päälle olliella, liukuu sen koko matkalta ja pudottautuu lopulta maahan portaiden alapäässä kääntyen samalla ilmassa niin, että pystyy sujuvasti jatkamaan rullaamista (ts. laudan keula tai perä osoittaa menosuuntaan).   

Boardslideja tehdään myös muun muassa rullalautaramppien ja extreme-lajeille tarkoitettujen altaiden, *poolien*, putkilla.
Timo Himberg

**Timo Himberg** on suomalainen ringettevalmentaja. Hän toimi Suomen ringettemaajoukkueen päävalmentajana vuosina 2011–2020 ja oli voittamassa maailmanmestaruutta vuosina 2013, 2016, 2017 ja 2019. Vuosina 1993–2000 Himberg toimi Suomen ringettemaajoukkueen kakkosvalmentajana sekä vuosina 2007–2010 Suomen nuorten ringettemaajoukkueen päävalmentajana. Tuolloin joukkue voitti alle 19-vuotiaiden maailmanmestaruuden vuonna 2009.

Ringeten SM-sarjassa Himberg on valmentanut RNK:ta, VG:62:ta ja Turun Ringetteä.

## Lähteet
Jiří Novotný (jääkiekkoilija)

**Jiří Novotný** (s. 12. elokuuta 1983 Pelhřimov, Tšekkoslovakia) on uransa lopettanut tšekkiläinen jääkiekkoilija, pelipaikaltaan keskushyökkääjä. Novotný on hyvä pelintekijä ja hän pystyy pelaamaan sekä keskus- että laitahyökkääjän paikkaa.

## Ura
Novotný on alun perin KLH Vajgar Jindřichův Hradecin kasvatti. Hän siirtyi seurasta HC VCES Hradec Královéen, mistä hän jatkoi Mountfield České Budějoviceen. Hän pelasi seurassa Extraligassa ensimmäisen kerran kaudella 2000–2001. Kauden jälkeen Buffalo Sabres varasi hänet ensimmäisellä kierroksella numerolla 22. .

Kauden 2001–2002 jälkeen Novotný suuntasi NHL:ään Sabresiin. Hän ei saanut ensimmäisellä kaudellaan peliaikaa NHL:stä, vaan joutui viettämään kauden AHL:ssä Rochester Americansissa. Seuraavat kaksi kautta sujuivat myös AHL:n puolella. Kaudella 2005–2006 Novotný pääsi debytoimaan NHL:ssä pelaamalla 14 ottelua. AHL:ssä hän teki 66 ottelussa tehot 17+37=54.

Kauden 2006–2007 Novotný aloitti Sabresissa, mutta hänet kaupattiin 50 ottelun jälkeen Washington Capitalsiin, jossa hän pelasi loppukauden. Kesällä 2007 hän teki kahden vuoden sopimuksen Columbus Blue Jacketsin kanssa. Hän kärsi kummallakin pelaamallaan kaudella loukkaantumisista.

Syyskuussa 2009 Novotný siirtyi KHL-seura HK Atlantiin, jossa hän pelasi kauden 2009–2010. Kaudeksi 2010–2011 hän siirtyi Barys Astanaan. Novotný pelasi Astanassa kaksi kautta ja teki niiden aikana 66 tehopistettä pelaamissaan 106 ottelussa. Hänen piti jatkaa joukkueessa, mutta Kazakstanissa haluttiin panostaa enemmän oman maan pelaajiin talviolympialaisia 2014 varten. Tämän takia Novotný, Lukáš Kašpar ja Kamil Kreps joutuivat lähtemään. Novotný jatkoi kuitenkin KHL-sarjassa, sillä hän teki sopimuksen tšekkilaisen Lev Prahan kanssa.

Novotný on edustanut Tšekin maajoukkueita. Hän pelasi kahdesti alle 18-vuotiaiden MM-kilpailuissa vuosina 2000 ja 2001 sekä kahdesti nuorten MM-kilpailuissa vuosina 2002 ja 2003. Novotný oli mukana MM-kilpailuissa vuosina 2007 ja 2008. Hän oli voittamassa kultaa vuoden 2010 MM-kilpailuissa.

## Tilastot
:Lähde: Eliteprospects.com

## Lähteet
Aku Pekkarinen

**Aku Pekkarinen** (s. 11. toukokuuta 1985 Kuopio) on suomalainen jääkiekkopuolustaja, joka edustaa Mestis-joukkue Mikkelin Jukureita. Hän on puolustava puolustaja, joka on hyvä kaksinkamppailutilanteissa. Pekkarinen on pelannut yhteensä 77 SM-liigaottelua Kalevan Pallossa tehoin 2+3=5. Jäähyminuutteja hän keräsi 38.

## Ura
Pekkarinen on Kalevan Pallon kasvatti. Hän edusti joukkuetta koko juniori-uransa ajan ja teki SM-liigadebyyttinsä kaudella 2005–2006, jolloin Pekkarinen pelasi yhden ottelun. Elokuussa 2006 hän teki KalPan kanssa vuoden mittaisen sopimuksen. Tulokaskaudellaan 2006–2007 Pekkarinen teki 48 runkosarjaottelussa tehot 1+2=3. Hän teki tammikuussa 2007 kaksivuotisen jatkosopimuksen KalPan kanssa.

KalPassa vähäisellä peliajalla pelannut Pekkarinen pelasi kaudella 2007–2008 28 runkosarjaottelua tehoin 1+1=2. Lokakuussa 2007 hän siirtyi lainalle Mestis-joukkue Kajaanin Hokkiin. Pekkarinen pelasi siellä lähtökohtaisesti kolme ottelua, mutta hän jatkoi lainapestiään pariin otteeseen ja pelasi Hokissa yhteensä kahdeksan ottelua tehoin 0+2=2.

Elokuussa 2008 KalPa vuokrasi Pekkarisen Jokipoikiin. Hän pelasi joukkueessa koko kauden 2008–2009, eikä Pekkarinen pelannut otteluakaan KalPassa. Hän teki Mestiksen runkosarjassa 43 ottelussa tehot 3+8=11 ja hän sijoittui lukemalla +19 +/– -tilaston kuudenneksi TuTon Henri Palmrothin kanssa. Pekkarinen voitti keväällä 2009 Mestis-hopeaa. Kesäkuussa 2009 hän teki vuoden mittaisen jatkosopimuksen Jokipoikien kanssa. Pekkarisen toinen kausi joukkueessa päättyi Mestiksen mestaruuteen keväällä 2010. Jokipojat hävisivät kuitenkin liigakarsinnoissa Tampereen Ilvekselle otteluvoitoin 4–1. Toukokuussa 2010 Pekkarinen teki taas vuoden mittaisen jatkosopimuksen joukkueensa kanssa.

Toukokuussa 2011 Pekkarinen siirtyi yksivuotisella sopimuksella Mikkelin Jukureihin. Hän pelasi vain neljä ottelua, kunnes loukkaantui ja oli sivussa tammikuuhun 2012 saakka. Toivuttuaan Pekkarinen kävi lainalla yhden ottelun ajan Suomi-sarjajoukkue Hydraulic Oilersissa sekä kolmen ottelun ajan Savonlinnan Pallokerhossa. Yhteensä hän pelasi kauden aikana Mestiksessä vain kymmenen runkosarja- ja yhden playoff-ottelun.

## Tilastot

## Lähteet
*
*
*
*

### Viitteet
Wave 100

**Wave 100** (työnimeltään *TV100*) oli 21. syyskuuta 2010 toimintansa aloittanut, paikallisiin aiheisiin ja ilmiöihin keskittynyt kaapelikanava Pirkanmaalla. Omistajan vaihduttua 2017 kanavan nimeksi tuli Tampere Ykkönen. Se lopetti toimintansa joulukuussa 2022. 

## Näkyvyysalue
Wave 100 lähetti ohjelmaa Tampereen Tietoverkko Oy:n kaapelissa digitaalisesti. Wave 100 näkyi Tampereen, Nokian, Kangasalan, Sahalahden, Lempäälän, Pirkkalan, Oriveden, Hämeenkyrön ja Ylöjärven kunnissa.

## Lähteet

## Aiheesta muualla
* Wave 100:n kotisivut
Chichesterin tuomiokirkko

**Chichesterin tuomiokirkko** on tuomiokirkko Chichesterissä, West Sussexissa, Englannissa. Se rakennettiin Pyhän Wilfridin vuonna 681 perustaman katedraalin tilalle ja vihittiin käyttöön vuonna 1108 Ralph de Luffan ollessa piispana.

Katedraali tunnetaan erityisesti taiteestaan.

## Lähteet

## Aiheesta muualla
Big Moe

**Big Moe** (oik. **Kenneth Moore**, 20. elokuuta 1974 – 14. lokakuuta 2007) oli yhdysvaltalainen rapartisti.

## Lähteet
Mothra vs. Godzilla

**Mothra vs. Godzilla** (; **Mothra kohtaa Godzillan**) on vuonna 1964 valmistunut japanilainen tieteiselokuva. Sen on ohjannut Ishirō Honda. Sitä ei pidä sekoittaa vuonna 1992 valmistuneeseen elokuvaan *[[Godzilla vs. Mothra]]*.

## Juoni
Eräänä päivänä japanilaiset huomaavat, että rannalle on ilmestynyt valtava muna, josta kuoriutuu jättiläismatoja. Rannalle tulee myös Godzilla, kuten myös valtava koiperhonen Mothra ja taistelu alkaa Mothran ja Godzillan välillä.

## Aiheesta muualla
* 
*
Anders Fannemel

**Anders Fannemel** (s. 13. toukokuuta 1991) on norjalainen mäkihyppääjä. Hornindalissa asuva Fannemel edustaa Hornindal Il -nimistä seuraa.

Ensimmäisen kerran Fannemel kilpaili mäkihypyn maailmancupissa Lillehammerissa 5. joulukuuta 2009. Kyseisessä kilpailussa hän sijoittui kymmenenneksi hypättyään toisella kierroksella kilpailun toiseksi pisimmän hypyn. Urallaan hän on voittanut neljä osakilpailua, Nižni Tagilin ensimmäisen kilpailun joulukuussa 2014, Titisee-Neustadtin jälkimmäisen osakilpailun helmikuussa 2015, Sapporon jälkimmäisen osakilpailun tammikuussa 2016 sekä Engelbergin ensimmäisen kilpailun joulukuussa 2017. Lisäksi hän on sijoittunut toiseksi Lillehammerissa marraskuussa 2012 ja joulukuussa 2014, Nižni Tagilin jälkimmäisessä kilpailussa 2014 sekä Bischofshofenissa loppiaisena 2018 ja kolmanneksi Lahdessa maaliskuussa 2015 ja Garmisch-Partenkirchenissä uudenvuodenpäivänä 2018. 13. helmikuuta 2015 hän hyppäsi Vikersundbakkenissa 246 metriä, mikä oli tuolloin kaikkien aikojen toiseksi pisin hyppy. Saman viikonlopun molemmissa kilpailuissa hän sijoittui toiseksi, ja hyppäsi jälkimmäisessä uudeksi maailmanennätykseksi 251,5 metriä. Hän sijoittui maailmancupin kokonaiskilpailussa neljänneksi kaudella 2014–2015 ja kymmenenneksi kaudella 2015–2016. Keski-Euroopan mäkiviikon 2017-2018 kokonaiskilpailussa Fannemel ijoittui kolmanneksi. 

Vikersundin lentomäen MM-kilpailuissa 2012 Fannemel sijoittui 13:nneksi. Sotšin olympialaisissa 2014 hän oli suurmäessä viides ja normaalimäessä viidestoista. Lentomäen MM-kilpailuissa Harrachovissa 2014 hän sijoittui seitsemänneksi. Falunin MM-kilpailuissa 2015 hän oli normaalimäessä yhdeksäs, suurmäessä seitsemäs ja oli mukana voittamassa Norjalle joukkuemäen kultaa. Lentomäen MM-kilpailuissa Kulmissa 2016 hän oli henkilökohtaisen kilpailun seitsemäs ja oli voittamassa joukkuemäen kultaa. Lahden MM-kilpailuissa 2017 hän sijoittui suurmäessä viidenneksi ja oli mukana voittamassa Norjalle joukkuemäen hopeaa. Hän sai nuorten MM-kilpailuissa pronssia joukkuemäessä Otepäässä 2011.

## Lähteet
Staffan Ulfstrand

**Staffan Ulfstrand** (12. joulukuuta 1933 – 7. syyskuuta 2023) oli ruotsalainen ekologi, lintutieteilijä ja professori.

Ulfstrand väitteli filosofian tohtoriksi Lundin yliopistossa 1968. Väitöksen nimi oli *Benthic animal communities of river Vindelälven in Swedish Lapland : field studies with special reference to Ephemeroptera, Plecoptera, Trichoptera and Diptera Simuliidae*. 1970-luvulta lähtien hän työskenteli Uppsalan yliopistossa, viimeksi eläinekologian professorina 1978–1998.

Ulfstrandilta on suomeksi julkaistu *Lintuekologia* (Weilin+Göös, 1980).

Hän oli Academia Europæan jäsen vuodesta 1998.

## Lähteet
*Tutkijasivu (Uppsalan yliopisto) 

### Viitteet
Tuhat ja yksi yötä (2010)

**Tuhat ja yksi yötä** on vuonna 2010 ilmestynyt Helsingin yliopiston arabian kielen ja islamin tutkimuksen professori Jaakko Hämeen-Anttilan suoraan arabiankielisistä teksteistä suomentama versio *[[Tuhat ja yksi yötä|Tuhannen ja yhden yön]]* klassisista tarinoista. Teoksen on julkaissut Otava.

Kertomukset suomentanut Jaakko Hämeen-Anttila kertoo teoksen alkusanoissa teoksen taustoista ja tarinoiden historiasta. Hän sanoo ottaneensa jossain määrin vapauksia, kuten tarinankertojat ainakin. Kriitikko Kaisa Neimala pitää suomennosta erinomaisena. Hänen mukaansa Hämeen-Anttila kääntää hyvin täsmällisesti ja lauseet ovat hyvärytmisiä. Teoksen lopussa on selityksiä lukijalle vieraista sanoista.

Teos on ainoa suoraan alkutekstistä ilman välikieliä tehty suomennos lukuun ottamatta Hämeen-Anttilan aiemmin suomentamaa kokoelmaa *Kuka murhasi Kyttyräselän?*. Teos pohjautuu pääosin Kairossa vuonna 1835 ilmestyneeseen *Bulaq I* -laitokseen ja 1800- ja 1900-lukujen vaihteen editioihin. 

## Kertomukset
*Kuningas Shahriyar ja hänen veljensä kuningas Shahzaman
**Henki ja tyttö
*Kauppias ja henki
**Ensimmäisen vanhuksen kertomus
**Toisen vanhuksen kertomus
**Kolmannen vanhuksen kertomus
*Kalastaja ja paholainen
**Paholaisen tarina
**Kuningas Yunan ja viisas Duban 
***Kuningas Sindbad ja hänen haukkansa
***Kuninkaanpoika ja demoninainen
**Värkkäiden kalojen kaupunki
***Nuorukaisen tarina
*Ihmisen oveluus
**Anakan tarina
*Sindbad Merenkävijä
**Sindbad Merenkävijän ensimmäinen matka
**Sindbad Merenkävijä toinen matka
**Sindbad Merenkävijä kolmas matka
**Sindbad Merenkävijä neljäs matka
**Sindbad Merenkävijä viides matka
**Sindbad Merenkävijä kuudes matka
**Sindbad Merenkävijä seitsemäs matka
*Ahmad Täystuho, Hasan Pahakurki, Viekas Dalila ja Ovela Zainab
*Askeetti ja öljyruukku
*Abdallah Merenmies ja Abdallah Maanmies
*Aladdin ja loihdittu lamppu
*Ali Baba ja neljäkymmentä rosvoa
*Kuningas Shahriyar ja hänen veljensä kuningas Shazaman

## Lähteet
Horia Tecău

**Horia Tecău** (s. 19. tammikuuta 1985 Constanța) on romanialainen tennispelaaja. Nelinpeliin keskittynyt Tecău on ollut parhaimmillaan nelinpelin ATP-listalla sijalla kaksi marraskuussa 2015. Hän on voittanut 29 turnausta nelinpelissä, joista viisi ensimmäistä tuli vuonna 2010.

Vuonna 2010 Wimbledonissa Tecău pääsi ensimmäistä kertaa urallaan Grand Slam -turnauksen finaaliin nelinpelissä. Hän ja hänen parinsa Robert Lindstedt voittivat puolivälierässä parin Tommy Robredo ja Marcel Granollers ja välierässä parin Juan Ignacio Chela ja Eduardo Schwank luvuin 6–4, 7–5, 6–2. Finaalissa Tecău ja Lindstedt hävisivät Jürgen Melzerille ja Philipp Petzschnerille luvuin 6–1, 7–5, 7–5.

Rio de Janeiron olympialaisissa 2016 Tecău saavutti nelinpelissä hopeaa Florin Mergean kanssa. He hävisivät loppuottelussa Marc Lópezille ja Rafael Nadalille.

## Lähteet

## Aiheesta muualla

* Horia Tecău profiili ATP:n kotisivuilla
George Marshall (ohjaaja)

**George Marshall** (29. joulukuuta 1891 Chicago, Illinois – 17. helmikuuta 1975 Los Angeles, Kalifornia) oli yhdysvaltalainen näyttelijä sekä elokuvaohjaaja, -käsikirjoittaja ja -tuottaja. Hänen ensimmäinen ohjaustyönsä oli vuonna 1916 ensi-iltaan tullut lännenelokuva *[[The Committee on Credentials]]*, jonka pääosaa näytteli Harry Carey.

Marshall ohjasi erityisesti komediaelokuvia, ja työskenteli muun muassa Stan Laurelin, Oliver Hardyn, W. C. Fieldsin, Bob Hopen ja Lucille Ballin kanssa. Hänen elokuviinsa kuuluvat muun muassa vuonna 1939 valmistunut lännenkomedia ''Ei mikään enkeli'' sekä vuonna 1949 valmistunut *[[Tontut toverukset]]*, joka käynnisti Jerry Lewisin ja Dean Martinin muodostaman komediaduon uran.

Kaikkiaan Marshall ohjasi uransa aikana yli 425 elokuvaa. Hän on saanut tähden Hollywood Walk of Famelle.

## Lähteet

## Aiheesta muualla
* 
*
DFS 346

**DFS 346** oli saksalainen rakettilentokoneen suunnitelma, jonka teki Felix Kracht toimiessaan Deutsche Forschungsanstalt für Segelflug (DFS) organisaatiossa. Kolmas valtakunta ja sen Siebel-tehdas ei pystynyt rakentamaan lentokonetta. Neuvostoliitto rakensi saksalaisen suunnitelman perustella neljä "Lentokone 5"-prototyyppiä ja testasi niitä 1940-luvulla.

DFS 346 on rinnakkainen suurten korkeuksien tiedustelukoneen DFS 228 kehitysprojektin kanssa. DFS 228 oli kuitenkin purjelentokonetyyppinen ja DFS 346 lyhytsiipinen. 

DFS 346 piti laukaista emokoneesta, jollaiseksi Saksassa kaavailtiin Dornier Do 217. Koneelle haaveiltiin 2,6 Machin nopeutta. 

## Katso myös
* Bisnovat 5
Junktionaalinen rytmi

**Junktionaalinen rytmi** on sydämen eteis-kammioalueelta, useimmiten eteis-kammiosolmukkeesta lähtöisin oleva rytmi. Junktionaalinen rytmi on useimmiten eteis-kammiokatkoksen tai sinussolmukkeen toiminnan häiriintymisen aiheuttama puolustusreaktio. 

## Junktionaalinen pakorytmi

Junktionaalinen pakorytmi on eteis-kammiosolmukkeen luoma rytmi, joka johtuu sinussolmukkeen toiminnan lakkaamisesta. 

## Hoito

Junktionaalisen rytmin hoito riippuu potilaan tilasta ja sydämen lyöntitiheydestä. Hoito suoritetaan seuraavissa tapauksissa:
* Täydellinen eteis-kammiokatkos, hoidetaan pysyvällä tahdistimella.
* Sairas sinus -oireyhtymä, hoidetaan pysyvällä tahdistimella. 
* Tapauksissa joissa kyseessä on bradykardia, oireita aiheuttava takykardia, tai sinussolmukkeen toiminnan lopullinen lakkaaminen.
* Lääkkeiden yliannostuksesta aiheutuva junktionaalinen rytmi. Hoidetaan lääkityksellä.

## Lähteet
Vympel NPO

**Vympel NPO** (koko nimeltään ) on venäläinen ohjustehdas, jonka kotipaikka on Moskova. Vuodesta 2004 lähtien se on ollut osa taktisiin ohjuksiin keskittynyttä *[[Korporatsija Taktitšeskoje raketnoje vooruženije]]* -osakeyhtiötä.

## Historiaa
Vympel perustettiin Neuvostoliittoon 18. marraskuuta 1949 nimellä *Tehdas numero 134* valmistamaan kokeellisia lentokoneiden aseita.
Sitä johti ja pääsuunnittelija toimi alussa professori Ivan I. Toropov. Ensimmäinen tuote oli Vympel K-7 -ilmataisteluohjus. Ensimmäinen sarjatuotantoon päätynyt ohjus oli Vympel K-13 (R-13) vuonna 1958. Vuonna 1961 Vympelin johtoon tuli Andrei Ljapin.
1960-luvun puolivälin jälkeen yhtiö sai nimen "Vympel" ('viiri') ja perustajansa nimen. Vuonna 1977 Matus Bisnovat, joka johti OKB-4:ää (Molnija) kuoli, ja kaksi suunnittelutoimistoa yhdistettiin. G. Hohlov johti yhtiötä vuoteen 1981 asti, jolloin Gennadi Sokolovski tuli hänen seuraajakseen.

Vuonna 1992 GosMKB Vympel perustettiin suunnittelutoimiston pohjalta.

Osana Venäjän puolustustarviketeollisuuden uudelleenorganisointia, Vympel fuusioitiin vuonna 2004 osaksi taktisten ohjusten valmistamiseen keskittyvään *[[Korporatsija Taktitšeskoje raketnoje vooruženije]]* -osakeyhtiöön.

## Tuotteita
### Ilmasta ilmaan -ohjukset
*K-13/R-13 (AA-2 "Atoll")
*R-4 (AA-5 "Ash")
*R-23/R-24 (AA-7 "Apex")
*R-27 (AA-10 "Alamo")
*R-33 (AA-9 "Amos")
*R-37 (AA-13 "Arrow")
*R-40 (AA-3 "Anab")
*R-60 (AA-8 "Aphid")
*R-73 (AA-11 "Archer")
*R-77 (AA-12 "Adder")

### Ilmasta maahan -ohjukset
*H-29 (AS-14 "Kegde")

*Terra-3 laser

### Ilmatorjuntaohjukset
* 2K12 Kub


Kuva:R-73 NTW - 94.jpg|Ohjus mallia R-73.
Kuva:Vympel-R-77-maks2009.jpg|Mallin R-77 ohjus.
Kuva:Kh-29L (1).jpg| Mallin H-29 ohjus.
Kuva:SA-6 'KUB' missile system exercise!.jpg| 2K12 Kub -ilmatorjuntaohjuksia Unkarissa.


## Lähteet

## Aiheesta muualla
*Yrityksestä – Vympelin kotisivut  (vympelmkb.com)
Hernanes

**Anderson Hernanes de Carvalho Viana Lima** eli **Hernanes** (s. 29. toukokuuta 1985 Aliança, Pernambucon osavaltio, Brasilia) on brasilialainen jalkapalloilija, pelipaikaltaan keskikenttäpelaaja. Hän edustaa Kiinan pääsarjassa pelaavaa Hebei China Fortunea.

## Ura

Hernanes on São Paulon akatemian kasvatti, jossa hän aloitti vuonna 2001. Vuonna 2006 hänet vuokrattiin kaudeksi Santo Andrén joukkueeseen. Vuonna 2008, São Paulon pelaajana, Hernanes voitti Prêmio Craque do Brasileirãon, Brasilian Série A:n parhaan pelaajan palkinnon.

Hernanes valittiin myös vuoden 2008 Pekingin olympialaisten Brasilian maajoukkueeseen, joka kisoissa voitti pronssia. 

Tammikuussa 2009 englantilainen *[[The Times]]* -sanomalehti valitsi Hernanesin maailman lupaavimmaksi nuoreksi pelaajaksi.

São Paulo hyväksyi 6. elokuuta 2010 Lazion tekemän 13,5 miljoonan euron tarjouksen Hernanesista ja hän solmi seuran kanssa viiden vuoden sopimuksen. Hän pelaa tärkeässä dominoivassa roolissa Lazion keskikentällä tehden maaleja ja jakaen ratkaisevia syöttöjä. Kaudella 2010–2011 Hernanes teki Lazion paidassa 11 maalia, ollen joukkueen paras maalintekijä. 

## Saavutukset
### Joukkuesaavutukset
* Brasilian pääsarjan 2: 2007, 2008

### Henkilökohtaiset saavutukset
* Hopeinen pallo 2007, 2008
* Brasilian vuoden pelaaja 2008
* Brasilian Série A:n vuoden joukkue 2007, 2008, 2009

## Lähteet

## Aiheesta muualla
* http://www.national-football-teams.com/v2/player.php?id=25932
El Canto del Loco

**El Canto del Loco** (suom. *hullun laulu*) on vuonna 2000 perustettu espanjalainen pop rock -yhtye Madridista. Jäseniä ovat olleet Dani Martín, David Otero, Chema Ruiz, Iván Ganchegui ja Jandro Velázquez, joista kaksi viimeksi mainittua ovat eronneet. Vaikka yhtye soittaa pop-rockia, sen jäsenet pitävät musiikkiaan voimapoppina.

## Aiheesta muualla

* Virallinen sivusto
Nalle Österman

**Björn "Nalle" Österman** (s. 20. kesäkuuta 1973 Helsinki) on suomalainen vapaa musiikki- ja kulttuuritoimittaja sekä kirjailija. Hän on vuodesta 1989 lähtien avustanut suomalaisia lehtiä, kuten Rumbaa, Suosikkia, Soundia, Rytmiä, Suomi Finland Perkele -lehteä, Tuhmaa, Hymyä, Hufvudstadsbladetia, Turkulainen -lehteä ja Iltamakasiinia.

Österman on myös sivutoiminen muusikko. Hän on levyttänyt Gandalfin, Chaosbreedin ja Sonic Rootsin rumpalina sekä lauluntekijänä. Tämän lisäksi hän on vaikuttanut yhtyeissä Dropzone, Lullacry, Mannhai ja Sininen Hevonen.

Österman vastaanotti "Keskustelu jatkuu" -palkinnon Femmagaalassa vuonna 2015.

## Keikka-arvostelu johti pahoinpitelyyn
Syyskuussa 2010 Nalle Österman joutui kirjoituksensa vuoksi pahoinpitelyn uhriksi. Österman oli ollut laivaristeilyllä, jolla oli mukana myös laulaja Ville Tuomi (muun muassa Suburban Tribe). Tuomi oli Östermanin mukaan uhkaillut häntä laivalla. Tuomen ärtymyksen syynä oli Östermanin kirjoittama, Rumbassa julkaistu blogiteksti, jossa Österman kirjoittaa Leningrad Cowboysien keikasta Järvenpäässä. Tällä keikalla Tuomi esiintyi ensimmäistä kertaa Cowboysien laulajana. Risteilyn jälkeen kumpikin vietti iltaa helsinkiläisessä baarissa. Syytteen mukaan, kun Österman lähti baarista kotiin, Tuomi seurasi perässä ja pahoinpiteli Östermanin. Tammikuussa 2011 Tuomelle määrättiin 80 päiväsakkoa rangaistukseksi pahoinpitelystä. Syyttäjä oli vaatinut vankeustuomiota.

## Teokset
* 
* 
* 
* 
* 

## Lähteet
* 
* 

### Viitteet

## Aiheesta muualla
* Nalle Östermanin "Megajyrä – erään kirjan tarina" -blogi Bloggerissa.
Tapani Kiippa

**Martti Tapani Kiippa** (s. 27. elokuuta 1939 Viipuri) on suomalainen akvarellisti, taidemaalari ja taidegraafikko. Lapsuutensa ja nuoruutensa Kiippa asui Vaasassa. Sen jälkeen hän on asunut kolmisenkymmentä vuotta Naantalissa ja vuodesta 1999 lähtien Espoossa. Hänellä on galleria ja ateljee Helsingissä.

Kiippa tekee muun muassa vene- ja saaristoaiheisia sekä Naantalin liittyviä akvarelleja. Akvarellit hän maalaa pääasiassa luonnossa lähellä kohdettaan. Kiippa tekee myös Exlibriksiä ja häntä pidetään siinä Suomen kärkikaartissa. Lisäksi hän on toiminut muun muassa mainonnan ja mainosgrafiikan lehtorina sekä tehnyt pilapiirroskirjan.

1970-luvulla Kiippa toimi Trumputtajana Naantalissa ja hänet valittiin Vuoden Unikeoksi Naantalissa vuonna 1988.

## Lähteet

## Aiheesta muualla
* Tapani Kiipan verkkosivut
Valkokarhunköynnös

**Valkokarhunköynnös** (*Calystegia sepium*, syn. *Convolvulus sepium* suppilokiertojen suvussa) on kiertokasveihin kuuluva monivuotinen köynnöstävä ruoho. Laji on tunnettu myös nimillä **[[karhunköynnösryhmä|karhunköynnös]]** ja **isokierto**. Nykyisessä rajauksessa valkokarhunköynnöksen laji vastaa taksonomisesti karhunköynnöksen nimialalajia *sepium*.

## Ulkonäkö ja koko
Valkokarhunköynnös on jopa kolmemetriseksi kasvava ruohovartinen köynnös. Lehdet ovat isot ja herttamaiset. Varsi ja lehtiruodit ovat kaljuja. Kukat sijaitsevat yksittäin lehtihangoissa muutaman senttimetrin mittaisten perien päissä. Teriöt ovat suuret, 3–5 senttimetriä leveät, suppilomaiset ja väriltään valkoiset. Kukkien väritys saattaa olla myös punertava, vaikka vaaleanpunakukkaiset kasvit kuuluvat yleensä muihin karhunköynnöksiin. Valkokarhunköynnöksen hedelmänä on kota. Valkokarhunköynnös muistuttaa myös lähisukuista peltokiertoa (*Convolvulus arvensis*), mutta on sitä selvästi suurempi.

## Levinneisyys
Valkokarhunköynnös esiintyy kaikissa maanosissa, laajimmin Euraasiassa ja Pohjois-Amerikassa. Se voidaan jakaa yhdeksään alalajiin, joita tulkitaan vaihtelevasti myös lajeiksi.

## Elinympäristö
Suomessa valkokarhunköynnös kasvaa mahdollisesti alkuperäisenä harvinaisena etelärannikon merenrannoilla muun muassa pensaikoissa ja levävalleilla. Valkokarhunköynnös on Suomessa myös koristekasvina viljelty ja sitä tavataan usein viljelykarkulaisena puutarhoissa, joutomailla, asutuksen lähellä pensaikoissa ja kaatopaikoilla. Se on uustulokkaana melko laajalle levinnyt Etelä-Suomessa ja paikoin Keski-Suomessa.

## Lähteet
* 
* 

### Viitteet

## Aiheesta muualla
* Kasviatlas 2022: Valkokarhunköynnöksen levinneisyys Suomessa.
* Luontoportti: Karhunköynnös (''Convolvulus sepium'')
* Pohjolan kasvien pauloissa: ''Convolvulus sepium'' - valkokarhunköynnös
* ITIS: ''Calystegia sepium'' 
* United States Department of Agriculture (USDA): ''Calystegia sepium''
Octopus card

**Octopus card** () on Hongkongissa käytettävä julkisen liikenteen matkakortti, johon voi ladata rahaa tai aikaa. Järjestelmä otettiin käyttöön syyskuussa 1997, vähän sen jälkeen kun Hongkong oli siirtynyt Ison-Britannian alaisuudesta Kiinan kansantasavallan erityishallintoalueeksi. Kortit käyttävät RFID-teknologiaa. Octopus Cardeja ylläpitää Octopus Cards Limited.

Octopus-kortteja voi nykyään käyttää joukkoliikenteen lisäksi myös muissa tarkoituksissa, kuten esimerkiksi kaupoissa, kahviloissa sekä elokuvateattereissa.

Octopus Rewards on Octopusin kanta-asiakasohjelma, jossa jokaisessa ostosta osallistuvissa liikkeissä maksutavasta riippumatta saa käyttämistään Hongkongin dollarista ainakin 0,5% Reward$-pisteitä. Yksin Reward$-piste on yhden Hongkongin dollarin arvoinen.

## Lähteet
Natanael Berg

**Carl Natanael Rexroth-Berg** (9. helmikuuta 1879 Tukholma – 14. lokakuuta 1957 Tukholma) oli ruotsalainen säveltäjä. Hän sai  eläinlääketieteellisen koulutuksen ja aloitti musiikinopintonsa itsenäisesti. Myöhemmin hän oli Johan Lindegrenin oppilaana Tukholman kuninkaallisessa musiikkikorkeakoulussa. Hän työskenteli vuoteen 1939 saakka eläinlääkärinä Ruotsin armeijassa. 

Bergin sävellystyyli oli myöhäisromanttinen. Hänen teostensa joukossa on viisi oopperaa, kolme balettia, kuusi sinfoniaa, sinfonisia runoja, pianokonsertto, viulukonsertto, serenadi viululle ja orkesterille, pianokvintetto, balladeja, liedejä ja pianokappaleita.

## Aiheesta muualla
* Allmusic.com: Natanael Berg
Delirious (kappale)

**Delirious** on blues rock -yhtye ZZ Topin kappale vuodelta 1985. Se julkaistiin albumilla *[[Afterburner]]* sekä singlenä 1986. Kappaleen laulaa Dusty Hill.

## Lähteet
Bisnovat 5

**Bisnovat 5** () oli neuvostoliittolainen ylisooniseksi kaavailtu rakettilentokone, jonka ensimmäinen liitolento tehtiin 14. heinäkuuta 1948. 

Sen suunnittelun lähtökohta oli saksalainen DFS 346, mutta toisin kuin DFS 346:n kopio Samoljet 5 perustui neuvostoliittolaiseen tekniikkaan. Suunnittelun teki Matus Bisnovat. 

Koneen piti kyetä nousemaan kuin lentokone maasta, mutta liitokokeissa se pudotettiin Petljakov Pe-8-pommikoneesta. Liitokokeet paljastivat koneen heikon stabiliteetin. 5-1-prototyyppi vaurioitui laskussa kolmannen lennon jälkeen eikä sitä korjattu. 5-2-prototyypin lennot alkoivat 29. tammikuuta 1949, jolloin lentäjä laski kiitotien viereen vaurioittaen konetta. Konetta modifioitiin ja sen lento-ominaisuudet paranivat. Lopulta Bisnovat 5-projekti päätettiin ilman yhtään moottoroitua lentoa. Liitolentoja tehtiin 16 kappaletta.
Timo Johansson

**Timo Johansson** (s. 26. toukokuuta 1987) on suomalainen entinen salibandypelaaja. Hyökkääjäpelaaja Johansson edusti viimeiseksi Salibandyliigassa pelaavaa Hämeenlinnan Steelersiä. 

## Ura
Johansson aloitti uransa hämeenlinnalaisessa HaU:ssa, josta hän siirtyi vuonna 2006 toiseen paikallisseuraan Trackersiin, sieltä vuonna 2011 Nokian Krp:hen ja ainoastaan vuoden jälkeen Nokialta takaisin Hämeenlinnaan Steelersiin.

## Lähteet
* Timo Johanssonin pelaajakortti
Brûlé Lake

**Brûlé Lake** voi tarkoittaa seuraavia järviä:

* Brûlé Lake, järvi Albertassa, Kanadassa.
* Brûlé Lake, järvi Ontariossa, Kanadassa.
* Brûlé Lake, järvi Saskatchewanissa, Kanadassa.
Brûlé Lake (Alberta)

**Brûlé Lake** on Athabascajoessa sijaitseva järvi, Albertan provinssissa, Kanadassa. Järven pituus on 10 km ja suurin leveys 2 km. Järvi sijaitsee Jasperin kansallispuiston itäpuolella, noin 30 kilometriä Hintonista länteen.

Järven rannalla sijaitsevat hiekkadyynit ovat suosittuja ulkoilukohteita pyöräilijöille ja mönkijöille.

Järven länsipuolella kulkee Canadian National Railwayn rautatielinja ja itäpuolella Yellowhead Highway.

## Historia

Tiettävästi ensimmäinen eurooppalainen alueella oli tutkimusmatkailija David Thompson, joka kartoitti vuonna 1810 Kalliovuoria mukaan lukien nykyisen Brûlé Laken alueen. Vuonna 1813 North West Company perusti järven rannalle turkiskauppa-aseman, joka nimettiin vuonna 1817 aseman johtajan Jasper Hawesin mukaan Jasper Houseksi. Asema oli tärkeä etappi matkalla New Caledoniaan (nykyinen Brittiläinen Kolumbia). North West Company yhdistyi Hudson's Bay Companyyn 1821 ja yhtiö siirsi Jasper Housen vuonna 1829 Jasper Laken rannalle, lähemmäksi nykyistä Jasperia.

## Lähteet
Republic F-84F Thunderstreak

**Republic F-84F Thunderstreak** on yhdysvaltalainen Republic Aviation -yhtiön suunnittelema, ja yhdessä General Motorsin kanssa valmistama suihkumoottorinen taktinen hävittäjäpommittaja.

Nuolisiipinen kone perustui pääsuunnitelijansa Alexander Kartvelin aikaisempaan F-84 Thunderjetiin. Koneen modifioinnin tarkoitus oli parantaa lento-ominaisuuksia ja tehdä koneesta aiempaa mallia nopeampi. YF-84F −prototyyppi lensi ensilentonsa 3. kesäkuuta 1950. F-84F otettiin palveluskäyttöön vuonna 1954. ja poistettiin Yhdysvalloissa palveluskäytöstä vuonna 1972. Konetyyppi oli kylmän sodan aikana käytössä useassa Euroopan Nato-maassa.

Thunderstreakista kehitettiin tiedusteluversio **RF-84F Thunderflash**, joita Kreikka käytti vuoteen 1991. Tämä konetyyppi oli myös Norjan kuninkaallisten ilmavoimien käytössä.

## Käyttäjät
*Euroopan NATO-maat, Yhdysvaltain ohella
**Belgia
**Hollanti
**Italia
**Jugoslavia
**Kreikka
**Länsi-Saksa (Luftwaffe)
**Norja
**Portugali
**Ranska
**Tanska
**Turkki

*Muitten maitten ilmavoimat
**Iran
**Taiwan

## Tekniset tiedot

## Lähteet

## Aiheesta muualla

* Hallen Hävittäjäsivut: http://www.saunalahti.fi/halle/planes/usa/f-84.htm
Alain Hamer

**Alain Hamer** (s. 10. joulukuuta 1965 Luxemburg, Luxemburg) on luxemburgilainen jalkapalloerotuomari. Hän on toiminut kansainvälisenä erotuomarina vuodesta 1993 asti.  Hamer on tuominnut urallaan useita Mestarien liigan otteluita, ensimmäisen kerran kaudella 2000–2001. Hänellä on myös tilillään otteluita tuomittuna Ranskan pääsarjasta.

Hamer lopettu uransa 45-vuotiaana vuonna 2010.

## Lähteet

## Aiheesta muualla
* Hamerin esittely World Football -sivustolla
Greatest (Gene Vincent)

**Greatest** on monofoninen kokoelma-albumi yhdysvaltalaisen rock and roll -laulaja Gene Vincentin tuotannosta vuosilta 1956-1959. Levyn on julkaissut Capitol Records ja sitä on valmistettu Ruotsissa. Valmistusvuotta ei ole ilmoitettu.

Kappaleissa on sekä singlejä että albumiraitoja. Levyn esittelytekstin on tehnyt Mick Farren NME–lehdestä.

Levykannen suunnittelija on Adrian Sandgrove yhtiöstä EMI Design. Levykannen kuvassa Vincentin kappaleet on sijoitettu Rock-Ola -jukeboxiin. Valokuvat on ottanut Bill Richmond.

## Kappaleet

; A-puoli

1. Be-Bop-A-Lula - 2:35
: (Sheriff Davis - Gene Vincent)
: 1956 Hill & Range Songs
2. Race with the Devil – 2:09
: (Sheriff Davis - Gene Vincent)
: 1956 Central Songs Inc.
3. Gonna Back Up Baby – 2:30
: (Danny Wolfe)
: 1956 Metrick Corp. / Fairway Music Corp.
4. Who Slapped John – 2:02
: (Gene Vincent – Sheriff Davis)
: 1956 Central Songs Inc.
5. Bluejean Bop – 2:22
: (Gene Vincent - Hal Levy)
: 1956 Admore Music Corp.
6. Bop Street – 2:33
: (Cliff Gallup – Sheriff Davis)
: 1956 Central Songs Inc.
7. Jump Back Honey – 2:05
: (Hadda Brooks)
: 1956 Rush Music
8. B-I-Bickey-Bi-Bo-Bo-Boo – 2:18
: (Don Carter - Dub Nalls - Jack Rhodes)
: 1956 Central Songs Inc.

; B-puoli

1. Lotta Lovin' – 2:09
: (Bedwell)
: 1957 Song Productions Ltd.
2. Dance to the Bop – 2:19
: (Flloyd Edge)
: 1957 Central Songs Inc.
3. Dance in the Street – 2:14
: (Al Davis - Dan Welch)
: 1958 Lowery Music Inc.
4. Rocky Road Blues – 2:14
: (Bill Monroe)
: 1958 Peer International
5. Say Mama – 2:15
: (Meeks - Earl)
: 1958 Big 'D' Publ. Co.
6. Anna-Annabelle tai Anna Annabelle – 1:43
: (Clifton Simmons)
: 1958 Central Songs Inc.
7. She-She Little Sheila – 2:31
: (J. Merritt - Whitey Pullen)
: 1959 Central Songs Inc.
8. Wildcat tai Wild Cat – 2:28
: (Schroeder - Gold)
: 1959 Hill & Range Songs

## The Blue Caps

* Dick Harrell
* Willie Williams
* Jack Neal
* Cliff Gallup

## Lähteet

Gene Vincent LP *Greatest* (Capitol Records 7C 054-85057)
Tsuklopentiksoli

**Tsuklopentiksoli** on tyypillinen neurolepti, siis antipsykoottinen lääkeaine. Sitä myydään Suomessa valmistenimellä *Cisordinol*, *Cisordinol Depot* ja *Cisordinol-Acutard*. Lääkeaine kehiteltiin edelleen klopentiksolista. Tsuklopentiksoli kuuluu piperatsiinifentiatsiinien lääkeaineryhmään, alalajiin tiaksanteenit. Toinen sille läheinen lääkeaine on flupentiksoli. Tsuklopentiksolin valmistaja on lääketehdas Lundbeck. Esilletuonti tapahtui vuonna 1962, joskin otettiin Suomessa käyttöön vasta paljon myöhemmin. Klopentiksoli taas esiteltiin vuonna 1961.

Lääkkeellä on voimakas rauhoittava vaikutus. Sitä käytetään mm. vaikeaan psyykkiseen levottomuuteen, joita akuuteissa psykooseissa saattaa ilmetä. Tsuklopentiksolia voidaan annostella depot-tyyppisinä lääkepistoksina lihaksensisäisesti. Menetelmää voidaan käyttää, mikäli esim. potilaalla on vaikeuksia lääkkeenotossa peroraalisesti. Tällöin uuden injektion suorittaminen on tarpeen vain n. 2–3 viikon välein. Injisoitavaa lääkettä on olemassa tsuklopentiksolidekanoaattina (C32H43ClN2O2S ,CAS-numero 64053-00-5). Tilanteet joissa on tarpeen nopea ja voimakas potilaan rauhoittaminen, esimerkkeinä *juoppohulluus* (delirium tremens), sekä hyvin aggressiivisesti käyttäytyvät psykoosipotilaat, voi olla tarpeen tsuklopentiksolin antaminen potilaalle. Peroraalisen lääkemuodon annoskoot ovat: 2, 10, 25 sekä 40&nbsp;mg yhtä tablettia kohden.

Tsuklopentiksolilla tunnetaan myös sekä ekstrapyrimidaalisia sivuvaikutuksia että pahanlaatuisen neuroleptioireyhtymän mahdollisuus. Muut sivuvaikutukset voivat olla antikolinergisiä, kuten esim. huimaus ja suun kuivuminen. Tardiivi dyskinesia on myös mahdollinen haitta, samoin akatisia. Joitain sivuvaikutuksia voidaan koettaa lievittää biperideenillä taikka beetasalpaajilla. Jäykkyyteen saattavat auttaa lihasrelaksantit ja bentsodiatsepiinit. Lääkeannostuksen määrä vaikuttanee sivuoireiden esiintymiseenkin.

Samaan ryhmään lukeutuu vielä saman valmistajan tuote flupentiksoli. Tämä voi olla hyödyksi hoidettaessa psykoosien sekä skitsofrenian negatiivisiä piirteitä, kuten aloitteettomuutta sekä vetäytyneisyyttä ja eristyneisyyttä.

## Lähteet
* Achté & Tamminen: *Psykiatrian käsikirja*, Recallmed, 1998
* *Therapia Fennica TF-74, 1977*
* Tuomi, Olli & Alfering: *Lääkkeet ja niiden käyttö*, SHKS, 1977
### Viitteet

## Aiheesta muualla
*Cisordinol: Pakkausseloste (pdf)
*DrugBank: Zuclopenthixol 
*Kyoto Encyclopedia of Genes and Genomes (KEGG): Zuclopenthixol